**Kedves Újdonsült Károlis Hallgató!**

Sok szeretettel gratulálunk a sikeres felvételidhez és köszöntünk a Károli nagy családjában. Egy nagyon különös éven vagy túl, így velünk együtt légy büszke magadra és a kiemelkedő teljesítményedre. Az eddigi, részben otthon a négy fal között töltött esztendő további részét viszont szeretnénk a közösségünkkel különlegessé tenni számodra. Mielőtt megkezdődik az első egyetemi féléved és beülnél az első előadásra vagy aláírnád a neved a katalóguson, két élmény- és kikapcsolódási lehetőséget ajánlunk figyelmedbe.

Az egyik rendezvény a ***Károli BTK Gólyatalálkozó***, ahol lehetőségetek nyílik megismerkedni szaktársaitokkal és a felsőbb éves mentoraitokkal. A HÖK koordinálásával tudtok majd informálódni a beiratkozás és az első tárgyfelvétel menetéről és nem utolsósorban a hallgatói életről. Részletes információkért és regisztrációért keressétek a HÖK Facebook oldalát (Károli Bölcsész Hallgatói Önkormányzat).

Az idei évben rendhagyó módon, a kialakult helyzetre tekintettel rendhagyó módon ***Gólyanapo*k**at szervezünk, budapesti helyszínnel, így az előző évekhez hasonlóan olyan közeget tudunk teremteni, ahol minden résztvevő felejthetetlen élményekben részesülhet.

Az itt összeállított csapatokban köttetett barátságok, amik szakokon is átívelnek, kitartanak majd a diplomáig és még azon túl is. Az ehhez hasonló rendezvényeken létrejön egy olyan kötelék, amely sokkal könnyebbé és oldottabbá teszi az első félévet, és ez mással nem is helyettesíthető.

A HÖK csapata, akik már 3 szemeszter óta várják ezeket az eseményeket, évről-évre próbálják felülmúlni az előző évi rendezvényeket, hogy minél szebb, színesebb élményekkel kezdjék meg a gólyák az első szemeszterüket.

Részletesebb információkat a továbbiakban fogunk közzétenni a rendezvények hivatalos Facebook eseményeinél, így keresd fel azokat.

**Elérhetőségeink:** 🖐 1088, Budapest, Reviczky u. 6.

🖂 krebtk.hok@kre.hu

🖳 facebook.com/krebtkhok
 🖳 instagram/krebtkhok

Már nagyon várjuk, hogy személyesen is találkozzunk és megkezdődjön számodra életed olykor akadályokkal teli, de annál szebb időszaka.

Barátsággal,
KRE BTK HÖK